**ΠΕΡΙΓΡΑΜΜΑ ΜΑΘΗΜΑΤΟΣ**

1. **ΓΕΝΙΚΑ**

|  |  |  |  |  |  |
| --- | --- | --- | --- | --- | --- |
| **ΣΧΟΛΗ** | ΕΠΙΣΤΗΜΩΝ ΥΓΕΙΑΣ | | | | |
| **ΤΜΗΜΑ** | ΙΑΤΡΙΚΗΣ | | | | |
| **ΕΠΙΠΕΔΟ ΣΠΟΥΔΩΝ** | *Προπτυχιακό* | | | | |
| **ΚΩΔΙΚΟΣ ΜΑΘΗΜΑΤΟΣ** | IAYB03 | **ΕΞΑΜΗΝΟ ΣΠΟΥΔΩΝ** | | 11ο και 12ο | |
| **ΤΙΤΛΟΣ ΜΑΘΗΜΑΤΟΣ** | ΠΑΙΔΙΑΤΡΙΚΗ | | | | |
| **ΑΥΤΟΤΕΛΕΙΣ ΔΙΔΑΚΤΙΚΕΣ ΔΡΑΣΤΗΡΙΟΤΗΤΕΣ** *σε περίπτωση που οι πιστωτικές μονάδες απονέμονται σε διακριτά μέρη του μαθήματος π.χ. Διαλέξεις, Εργαστηριακές Ασκήσεις κ.λπ. Αν οι πιστωτικές μονάδες απονέμονται ενιαία για το σύνολο του μαθήματος αναγράψτε τις εβδομαδιαίες ώρες διδασκαλίας και το σύνολο των πιστωτικών μονάδων* | | | **ΕΒΔΟΜΑΔΙΑΙΕΣ ΩΡΕΣ ΔΙΔΑΣΚΑΛΙΑΣ** | | **ΠΙΣΤΩΤΙΚΕΣ ΜΟΝΑΔΕΣ** |
| Διαλέξεις και Κλινική Άσκηση | | | 28,6 | | 13 |
| * Καθημερινή παρουσία στην κλινική 09:00-14:00 με διδασκαλία παρά την κλίνη του ασθενή * Μάθημα από έδρας: Τρίτη-Πέμπτη-Παρασκευή 13:00-14:00 * Μετεκπαιδευτικό μάθημα: Τετάρτη 09:00-10:00 * Βιβλιογραφική ενημέρωση/παρουσίαση   ενδιαφέρουσας περίπτωσης: Πέμπτη 11:00-12:00   * Εφημερίες: 8\* * Eργάσιμες γενικής εφημερίας: (17:00-22:00): 5 * Σαββατοκύριακα γενικής εφημερίας (1η υποομάδα 09:00-14:00 και 2η υποομάδα 17:00:22:00:): 2 * Σαββατοκύριακα εσωτερική εφημερία (09:00-14:00): 1   \*Ο ακριβής αριθμός των εφημεριών θα εξαρτάται από τη διαθεσιμότητα των εργάσιμων ημερών και το πλήθος των  φοιτητών ανά ομάδα | | | -Παρά την κλίνη: 4 ώρες καθημερινά (20 εβδομαδιαία)  -Μάθημα: 3 ώρες εβδομαδιαία  -Μετεκπαιδευτικό μάθημα: 1 ώρα εβδομαδιαία  -Βιβλιογραφική ενημέρωση/προφορική παρουσίαση ενδιαφέροντος κλινικού περιστατικού: 1 ώρα εβδομαδιαία  -Εφημερίες: 5 ώρες ανά εφημερία (κατά αντιστοιχία 3,6 ώρες εβδομαδιαία) | |  |
|  | | |  | |  |
| *Προσθέστε σειρές αν χρειαστεί. Η οργάνωση διδασκαλίας και οι διδακτικές μέθοδοι που χρησιμοποιούνται περιγράφονται αναλυτικά στο 4.* | | |  | |  |
| **ΤΥΠΟΣ ΜΑΘΗΜΑΤΟΣ**  *Υποβάθρου , Γενικών Γνώσεων, Επιστημονικής Περιοχής, Ανάπτυξης Δεξιοτήτων* | Επιστημονικής Περιοχής  Ανάπτυξης Δεξιοτήτων | | | | |
| **ΠΡΟΑΠΑΙΤΟΥΜΕΝΑ ΜΑΘΗΜΑΤΑ:** | ΟΧΙ | | | | |
| **ΓΛΩΣΣΑ ΔΙΔΑΣΚΑΛΙΑΣ και ΕΞΕΤΑΣΕΩΝ:** | Ελληνική | | | | |
| **ΤΟ ΜΑΘΗΜΑ ΠΡΟΣΦΕΡΕΤΑΙ ΣΕ ΦΟΙΤΗΤΕΣ ERASMUS** | ΝΑΙ (στην Αγγλική) | | | | |
| **ΗΛΕΚΤΡΟΝΙΚΗ ΣΕΛΙΔΑ ΜΑΘΗΜΑΤΟΣ (URL)** | http://ecourse.uoi.gr/course/view.php?id=527 | | | | |

1. **ΜΑΘΗΣΙΑΚΑ ΑΠΟΤΕΛΕΣΜΑΤΑ**

|  |  |  |
| --- | --- | --- |
| **Μαθησιακά Αποτελέσματα** | | |
| *Περιγράφονται τα μαθησιακά αποτελέσματα του μαθήματος οι συγκεκριμένες γνώσεις, δεξιότητες και ικανότητες καταλλήλου επιπέδου που θα αποκτήσουν οι φοιτητές μετά την επιτυχή ολοκλήρωση του μαθήματος.*  *Συμβουλευτείτε το Παράρτημα Α*   * *Περιγραφή του Επιπέδου των Μαθησιακών Αποτελεσμάτων για κάθε ένα κύκλο σπουδών σύμφωνα με Πλαίσιο Προσόντων του Ευρωπαϊκού Χώρου Ανώτατης Εκπαίδευσης* * *Περιγραφικοί Δείκτες Επιπέδων 6, 7 & 8 του Ευρωπαϊκού Πλαισίου Προσόντων Διά Βίου Μάθησης*   *και Παράρτημα Β*   * *Περιληπτικός Οδηγός συγγραφής Μαθησιακών Αποτελεσμάτων* | | |
| Σκοπός της κλινικής άσκησης των εκτοετών φοιτητών στην Παιδιατρική είναι να προετοιμαστούν με τις κατάλληλες γνώσεις και δεξιότητες έτσι ώστε μετά την αποφοίτησή τους να είναι ικανοί στην επίλυση διαφόρων προβλημάτων διαγνωστικών, προγνωστικών, θεραπευτικών, ψυχολογικών αλλά και κοινωνικών που δημιουργεί η αρρώστια ενός παιδιού. Για να επιτευχθεί αυτό οι διδάσκοντες ενθαρρύνουν και στηρίζουν τη διαγνωστική τους σκέψη και οι διδασκόμενοι φροντίζουν να αποκτήσουν τις βασικές γνώσεις της Παιδιατρικής, μιας μεγάλης και δυναμικής ειδικότητας της Ιατρικής. Η παραμονή των φοιτητών στον παιδιατρικό θάλαμο και η ενασχόληση με το πάσχον παιδί είναι υποχρεωτική και τους βοηθάει να έρθουν σε επαφή με προβλήματα όχι μόνο ιατρικά αλλά και προβλήματα της οικογένειας γενικότερα.  Στο εκπαιδευτικό πρόγραμμα γίνεται προσπάθεια να καλυφτεί η Γενική Παιδιατρική και όλες οι υποειδικότητες της, με επίπεδο γνώσεων υψηλό, συνδυάζοντας την εμπεριστατωμένη γνώση με την επιστημονική εμπειρία των διδασκόντων .  Πιστεύουμε ότι με πρόγραμμα σπουδών της Παιδιατρικής οι τελειόφοιτοι φοιτητές της Ιατρικής και μελλοντικοί νέοι ιατροί θα έχουν εκπαιδευτεί σωστά, έχοντας ένα αποτελεσματικό όπλο που θα τους βοηθήσει στη άσκηση της Ιατρικής λαμβάνοντας πάντα υπόψη ότι «το παιδί δεν είναι ένας μικρός ενήλικας».  Ολοκληρώνοντας την εκπαίδευσή του στην Παιδιατρική, ο φοιτητής ιατρικής θα πρέπει να είναι σε θέση να:   * επικοινωνεί με το άρρωστο παιδί  ή τους κηδεμόνες του έτσι ώστε να πάρει ένα σωστό ιατρικό ιστορικό από το παιδί ή τον κηδεμόνα του, γνωρίζοντας τις ιδιαιτερότητες του παιδιατρικού ιστορικού σε σχέση με του ενήλικα * πραγματοποιήσει κλινική εξέταση διαφόρων συστημάτων και ανατομικών περιοχών, προσαρμοσμένη στην ηλικία του παιδιού * σχολιάσει ακτινολογικές εξετάσεις (ακτινογραφία θώρακα-κοιλίας, κυστεογραφία, κ.α.)  και να αναγνωρίσει παθολογικά σημεία * κάνει μία αδρή διαφορική διάγνωση, με βάση το ιστορικό και την κλινική εξέταση μόνο, ανάλογα με την ηλικία του παιδιού * αναφέρει και να δικαιολογήσει τις κατάλληλες εργαστηριακές εξετάσεις για τη διαγνωστική προσέγγιση * αναγνωρίζει επείγουσες παιδιατρικές καταστάσεις, να πραγματοποιεί διαφορική διάγνωση και να αναφέρει την ενδεδειγμένη αντιμετώπιση * γνωρίζει τις κλινικές εκδηλώσεις κοινών οξέων παιδιατρικών νοσημάτων και τις βασικές αρχές της θεραπείας τους * περιγράφει την κλινική εικόνα των βασικότερων χρόνιων νοσημάτων και την θεραπευτική τους αντιμετώπιση | | |
| **Γενικές Ικανότητες** | |
| *Λαμβάνοντας υπόψη τις γενικές ικανότητες που πρέπει να έχει αποκτήσει ο πτυχιούχος (όπως αυτές αναγράφονται στο Παράρτημα Διπλώματος και παρατίθενται ακολούθως) σε ποια / ποιες από αυτές αποσκοπεί το μάθημα;.* | | |
| *Αναζήτηση, ανάλυση και σύνθεση δεδομένων και πληροφοριών, με τη χρήση και των απαραίτητων τεχνολογιών*  *Προσαρμογή σε νέες καταστάσεις*  *Λήψη αποφάσεων*  *Αυτόνομη εργασία*  *Ομαδική εργασία*  *Εργασία σε διεθνές περιβάλλον*  *Εργασία σε διεπιστημονικό περιβάλλον*  *Παράγωγή νέων ερευνητικών ιδεών* | | *Σχεδιασμός και διαχείριση έργων*  *Σεβασμός στη διαφορετικότητα και στην πολυπολιτισμικότητα*  *Σεβασμός στο φυσικό περιβάλλον*  *Επίδειξη κοινωνικής, επαγγελματικής και ηθικής υπευθυνότητας και ευαισθησίας σε θέματα φύλου*  *Άσκηση κριτικής και αυτοκριτικής*  *Προαγωγή της ελεύθερης, δημιουργικής και επαγωγικής σκέψης* |
| * Αναζήτηση, ανάλυση και σύνθεση δεδομένων και πληροφοριών, με τη χρήση και των απαραίτητων τεχνολογιών * Προσαρμογή σε νέες καταστάσεις * Λήψη αποφάσεων * Αυτόνομη εργασία * Ομαδική εργασία * Εργασία σε διεπιστημονικό περιβάλλον * Προαγωγή της ελεύθερης, δημιουργικής και επαγωγικής σκέψης | | |

1. **ΠΕΡΙΕΧΟΜΕΝΟ ΜΑΘΗΜΑΤΟΣ**

|  |
| --- |
| Το περιεχόμενο του μαθήματος περιγράφεται στον Οδηγό Μελέτης της Παιδιατρικής που βρίσκεται αναρτημένος στην Πλατφόρμα Ασύγχρονης Τηλεκπαίδευσης e-course του Πανεπιστημίου Ιωαννίνων.  H κλινική άσκηση διαρκεί 11 εβδομάδες. Οι φοιτητές χωρίζονται σε ομάδες που εναλλάσσονται κυκλικά στα διάφορα τμήματα της Παιδιατρικής και Νεογνολογικής Κλινικής.  Α. Κλινικά καθήκοντα στην Κλινική  09:00: Προσέλευση στην Παιδιατρική Κλινική, 08:30 στη Νεογνολογική Κλινική  09:00-10:00: Λήψη ιστορικών από τα νοσηλευόμενα παιδιά. Κλινική εξέταση νοσηλευόμενων παιδιών, εκτίμηση πορείας νόσου, ανασκόπηση του ιατρικού φακέλου  10:00-12:00: Επίσκεψη με το υπεύθυνο μέλος ΔΕΠ, τον επιμελητή των θαλάμων και τους ειδικευόμενους. Παρουσίαση των περιστατικών. Μαζί με τους ειδικευόμενους, παρακολούθηση της πορείας ασθενών και συμμετοχή σε διάφορες εργασίες της κλινικής.  13:00-14:00: Παρακολούθηση του εκπαιδευτικού προγράμματος  14:00: Αποχώρηση  Η ομάδα που είναι στα Εξωτερικά Ιατρεία παρακολουθεί τόσο το ιατρείο της Γενικής Παιδιατρικής, αλλά και τα ειδικά ιατρεία (Παιδονευρολογικό, Παιδονεφρολογικό, Παιδοκαρδιολογικό, Παιδοαιματολογικό, Παιδοαλλεργιολογικό, Παιδοενδοκρινολογικό, Παδολοιμωξιολογικό). Στα Εξωτερικά Ιατρεία οι φοιτητές παρακολουθούν και συμμετέχουν στην εξέταση των παιδιών και στη συζήτηση των διαφοροδιαγνωστικών προβλημάτων.  Η ομάδα που βρίσκεται στη Μονάδα Εντατικής Νοσηλείας Νεογνών (ΜΕΝΝ) παρακολουθεί την επίσκεψη σε καθημερινή βάση. Μετά την επίσκεψη οι φοιτητές χωρίζονται σε δύο υποομάδες και παρακολουθούν την επίσκεψη των νεογνών της Μαιευτικής Κλινικής εναλλάξ με την παρακολούθηση του τακτικού εξωτερικού ιατρείου των παιδιών που νοσηλεύτηκαν στην ΜΕΝΝ (follow-up). Εξασκούνται στη λήψη περιγεννητικού ιστορικού, εξετάζουν τα νεογνά υπό επίβλεψη και συμμετέχουν στη χορήγηση γάλατος σε νεογνά.  Η καθημερινή παρουσία πιστοποιείται με υπογραφή από το υπεύθυνο μέλος ΔΕΠ ή παιδίατρο ΕΣΥ σε ειδικό έντυπο για κάθε ομάδα. Σε περίπτωση που θα υπάρξουν πάνω από δύο αδικαιολόγητες απουσίες ή συνολικά δικαιολογημένες/αδικαιολόγητες περισσότερες από μία εβδομάδα θα πρέπει να επαναλαμβάνεται η κλινική άσκηση.  Β. Εφημερίες  Κάθε ομάδα φοιτητών πραγματοποιεί οκτώ (8) εφημερίες στην Παιδιατρική Κλινική που αναγράφονται σε ειδικό πρόγραμμα. Το ωράριο είναι το εξής:   * Εργάσιμες γενικής εφημερίας: 17:00 –22:00 * Σαββατοκύριακο γενικής εφημερίας: 1η ομάδα 08:00 –14:00, 2η ομάδα 17:00 –22:00 * Σαββατοκύριακο εσωτερικής εφημερίας: 09:00 –14:00   Στις εφημερίες οι φοιτητές ακολουθούν τους ειδικευόμενους. Εξετάζουν τα παιδιά που εισάγονται και γράφουν τα ιστορικά τους, τα οποία τα ελέγχουν και υπογράφουν οι εφημερεύοντες ιατροί. Βοηθούν τους ειδικευόμενους στις εργασίες της κλινικής. Επίσης παρακολουθούν τα επείγοντα ιατρεία σε μέρες γενικής εφημερία, όπου εξασκούνται στην προσέγγιση και κλινική εξέταση των προσερχόμενων παιδιών. Επίσης, παρακολουθούν υποχρεωτικά την επίσκεψη από τον υπεύθυνο ιατρό της εφημερίας.  Γ. Εκπαιδευτικό πρόγραμμα  Τις πρώτες ημέρες της άσκησης γίνεται ένα μάθημα λήψης παιδιατρικού ιστορικού και ένα μάθημα παιδιατρικής κλινικής εξέτασης από τα υπεύθυνα μέλη ΔΕΠ  Τρίτη-Πέμπτη-Παρασκευή (13:00-14:00): θεωρητικό μάθημα «Παιδιατρική» στο Αμφιθέατρο του Νοσοκομείου  Παρακολούθηση των μαθημάτων του εκπαιδευτικού προγράμματος της κλινικής:   * + Διάλεξη από προσκεκλημένο ομιλητή: Τετάρτη 09:00-10:00   + Βιβλιογραφική ενημέρωση/παρουσίαση ενδιαφέρουσας περίπτωσης: Πέμπτη 11:00- 12:00   Δ. Προφορική παρουσίαση εργασιών  Κάθε υποομάδα θα προετοιμάσει και θα παρουσιάσει μία εργασία. Η εργασία ανατίθεται από κάποιο μέλος ΔΕΠ και μπορεί να είναι βιβλιογραφική ανασκόπηση ενός ιατρικού θέματος ή παρουσίαση ενός ενδιαφέροντος κλινικού περιστατικού. Οι τρεις καλύτερες εργασίας (σε όλη τη διάρκεια του ακαδημαϊκού έτους) θα παρουσιαστούν από τους φοιτητές στο Ετήσιο Πανελλήνιο Συνέδριο «Συνεχιζόμενη Εκπαίδευση του Παιδιάτρου» του Τομέα Υγείας Παιδιού».  Ε. Κλινικές Δεξιότητες (Logbook)  Οι φοιτητές θα πρέπει να συμπληρώσουν λίστα (ενυπόγραφη από ειδικευμένο παιδίατρο της κλινικής) με κλινικές δεξιότητες και ιατρικές πράξεις που έχουν παρακολουθήσει ή έχουν πραγματοποιήσει οι ίδιοι με επίβλεψη και λίστα με διάφορα νοσήματα που έχουν δει.  ΣΤ. Κλινική εξέταση  Στο τέλος της κλινικής άσκησης γίνεται αξιολόγηση των φοιτητών από τα μέλη ΔΕΠ στην λήψη ιατρικού ιστορικού, την κλινική εξέταση ασθενών και τη διαφορική διάγνωση..  Ζ. Αξιολόγηση-Αυτοαξιολόγηση  Στο τέλος της άσκησης οι φοιτητές συμπληρώνουν, ανώνυμα, ερωτηματολόγιο αξιολόγησης της εκπαιδευτικής διαδικασίας.  Η. Στο τέλος της κλινικής άσκησης οι φοιτητές θα πρέπει να παραδώσουν:  Πέντε( 5) ιστορικά νοσηλευόμενων παιδιών, υπογεγραμμένα από ιατρό της κλινικής  Την λίστα των Κλινικών Δεξιοτήτων (Logbook)  Την εργασία/παρουσίαση  Έντυπο με ενυπόγραφη από ειδικευμένο ιατρό της Κλινικής της καθημερινής παρουσίας στην Κλινική και στις εφημερίες |

1. **ΔΙΔΑΚΤΙΚΕΣ και ΜΑΘΗΣΙΑΚΕΣ ΜΕΘΟΔΟΙ - ΑΞΙΟΛΟΓΗΣΗ**

|  |  |
| --- | --- |
| **ΤΡΟΠΟΣ ΠΑΡΑΔΟΣΗΣ** *Πρόσωπο με πρόσωπο, Εξ αποστάσεως εκπαίδευση κ.λπ.* | Από έδρας διδασκαλία στο Αμφιθέατρο του ΠΓΝΙ  Στους θαλάμους νοσηλείας της Παιδιατρικής Κλινικής και Νεογνολογικής Κλινικής  Στα εξωτερικά ιατρεία της Παιδιατρικής Κλινικής και των υποειδικοτήτων, καθώς και της Νεογνολογικής Κλινικής |
| **ΧΡΗΣΗ ΤΕΧΝΟΛΟΓΙΩΝ ΠΛΗΡΟΦΟΡΙΑΣ ΚΑΙ ΕΠΙΚΟΙΝΩΝΙΩΝ** *Χρήση Τ.Π.Ε. στη Διδασκαλία, στην Εργαστηριακή Εκπαίδευση, στην Επικοινωνία με τους φοιτητές* | Υποστήριξη Μαθησιακής Διαδικασίας μέσω της Πλατφόρμας Ασύγχρονης Τηλεκπαίδευσης e-course του Πανεπιστημίου Ιωαννίνων |
| **ΟΡΓΑΝΩΣΗ ΔΙΔΑΣΚΑΛΙΑΣ**  *Περιγράφονται αναλυτικά ο τρόπος και μέθοδοι διδασκαλίας.*  *Διαλέξεις, Σεμινάρια, Εργαστηριακή Άσκηση, Άσκηση Πεδίου, Μελέτη & ανάλυση βιβλιογραφίας, Φροντιστήριο, Πρακτική (Τοποθέτηση), Κλινική Άσκηση, Καλλιτεχνικό Εργαστήριο, Διαδραστική διδασκαλία, Εκπαιδευτικές επισκέψεις, Εκπόνηση μελέτης (project), Συγγραφή εργασίας / εργασιών, Καλλιτεχνική δημιουργία, κ.λπ.*  *Αναγράφονται οι ώρες μελέτης του φοιτητή για κάθε μαθησιακή δραστηριότητα καθώς και οι ώρες μη καθοδηγούμενης μελέτης ώστε ο συνολικός φόρτος εργασίας σε επίπεδο εξαμήνου να αντιστοιχεί στα standards του ECTS* | |  |  | | --- | --- | | ***Δραστηριότητα*** | ***Φόρτος Εργασίας κάθε ομάδας (δύο ομάδες σε κάθε εξάμηνο)*** | | Διαλέξεις | 50 | | Ασκήσεις Πρωινής Κλινικής Πράξης | 220 | | Εφημερίες | 40 | | Ομαδική Εργασία | 5 | | Ατομική μελέτη κατά τη διδακτική περίοδο | 20 | | Ατομική μελέτη για τις εξετάσεις | 65 | | Εξετάσεις | 1 | | ***Σύνολο Μαθήματος***  ***( 30 ώρες φόρτου εργασίας ανά πιστωτική μονάδα)*** | ***401*** | |
| **ΑΞΙΟΛΟΓΗΣΗ ΦΟΙΤΗΤΩΝ**  *Περιγραφή της διαδικασίας αξιολόγησης*  *Γλώσσα Αξιολόγησης, Μέθοδοι αξιολόγησης, Διαμορφωτική ή Συμπερασματική, Δοκιμασία Πολλαπλής Επιλογής, Ερωτήσεις Σύντομης Απάντησης, Ερωτήσεις Ανάπτυξης Δοκιμίων, Επίλυση Προβλημάτων, Γραπτή Εργασία, Έκθεση / Αναφορά, Προφορική Εξέταση, Δημόσια Παρουσίαση, Εργαστηριακή Εργασία, Κλινική Εξέταση Ασθενούς, Καλλιτεχνική Ερμηνεία, Άλλη / Άλλες*  *Αναφέρονται ρητά προσδιορισμένα κριτήρια αξιολόγησης και εάν και που είναι προσβάσιμα από τους φοιτητές.* | Γλώσσα αξιολόγησης: Ελληνικά (κατά περίπτωση φοιτητών αλλοδαπής: αγγλικά)  Η τελική αξιολόγηση και βαθμολόγηση του φοιτητή στο τέλος της κλινικής άσκησης στηρίζεται:   1. Στην συνολική καθημερινή παρουσία στην κλινική κατά τη διάρκεια της κλινικής άσκησης 2. Στην παρουσίαση της εργασίας 3. Στην κλινική εξέταση 4. Στην γραπτή (υποχρεωτικά επιτυχή) και προφορική εξέταση στο τέλος της άσκησης |

1. **ΣΥΝΙΣΤΩΜΕΝΗ-ΒΙΒΛΙΟΓΡΑΦΙΑ**

|  |
| --- |
| Υλικό διδασκαλίας – μελέτης:   1. Βασική Παιδιατρική, 4η έκδοση, Συγγραφείς/Επιμ.: Κανακούδη-Τσακαλίδου Φλωρεντία, Παπαχρήστου Φώτιος, Δρόσου-Αγακίδου Βασιλική, Ζαφειρίου Δημήτριος. University Studio Press, Κωδικός στον Εύδοξο: 112696624 2. Nelson Βασική Παιδιατρική, 2η έκδοση, Συγγραφείς: Karen J. Marcdante, Robert M. Kliegman, Εκδοτικός Οίκος: BROKEN HILL PUBLISHERS LTD, Κωδικός στον Εύδοξο: 94643571 3. Παιδιατρική, Επιμέλεια Ελληνικής έκδοσης: Γαλλή Ασημίνα, Κανακά Χριστίνα, Σιώμου Αικατερίνη, Εκδοτικός Οίκος: ΧΑΒΑΛΕΣ Α - ΧΑΤΖΗΣΥΜΕΩΝ Κ ΟΕ, Κωδικός στον Εύδοξο: 112699900 4. Διαλέξεις των μελών ΔΕΠ που δίνονται σε ψηφιακή μορφή στο e-course |